સૌ પ્રથમ તો તમારે તમારી એક વ્યાવસાયિક ઓળખ ઊભી કરવી જ છે એવું એક ધ્યેય દૃઢ કરવું પડે, તમારે સમયસંચાલનમાં માહેર બનવું પડે, અન્યના કામ પ્રત્યેનો આદર કેળવતાં શીખવું પડે, નીતિમત્તાનાં ધોરણોમાં જરાય શિથિલપણું ન રાખવું જોઈએ, અન્ય ઔધોગિક એકમો કે સમાજમાં એક અવ્વલ વ્યાવસાયિક તરીકે જેમની નામના હોય તેમનાં વાણી-વર્તનનું બારીકાઈથી નિરીક્ષણ કરી, તેમનાં લક્ષણોને અપનાવવાનો પ્રમાણિક પ્રયત્ન કરવો જોઈએ, પોતાની ભૂલ સ્વીકારવાનો અને તેમાંથી શીખ લેવાનો સ્વભાવ કેળવવો જોઈએ અને અંતે જ્ઞાનપ્રાપ્તિ કે કૌશલ્ય પ્રાપ્તિમાં કોઈ કચાશ ન રાખવી જોઈએ.